“Foarte puţine consideraţii ar aduce în văzul tuturor faptul că o anumită putere emanând din substanţa eterică eternă este dispersată complet şi pătrunde întreaga regiune din jurul pământului , care este în toate privinţele supusă schimbării , întrucât , dintre elementele fundamentale sublunare , focul şi aerul sunt cuprinse şi schimbate de mişcările din eter şi în schimb cuprinde şi schimbă toate celelalte , pământul şi apa şi plantele şi animalele din ele. Căci Soarele , împreună cu mediul înconjurător , influenţează întotdeauna în anumite moduri totul de pe pământ , nu doar schimbările ce însoţesc anotimpurile anului determinând naşterea animalelor , productivitatea plantelor , curgerea apelor şi schimbările corpurilor , ci deasemenea prin revoluţiile sale zilnice , furnizând căldură , umezeală , uscăciune şi răcoare într-o ordine regulată şi în corespondenţă cu poziţia sa relativă faţă de zenit.

Luna, deasemenea, ca fiind corpul ceresc cel mai apropiat de Soare , îşi conferă influenţa cel mai abundent asupra lucrurilor mundane , întrucât cele mai multe dintre ele , însufleţite sau neînsufleţite , sunt în relaţie simpatetică cu aceasta şi se schimbă împreună cu ea; râurile îşi sporesc şi îşi diminuează cursurile împreună cu lumina ei , mările îşi întorc propriile valuri cu răsăritul şi apusul ei , iar plantele şi animalele în întregime sau parţial cresc şi descresc împreună cu ea. Mai mult, trecerile stelelor fixe şi planetelor pe cer semnifică adesea stări atmosferice calde , vântoase şi înzăpezite , iar lucrurile mundane sunt afectate în consecinţă. Atunci, de asemenea, aspectele lor unele faţă de altele prin întâlnirea şi amestecarea influenţelor lor , prilejuiesc numeroase schimbări complicate. Căci deşi forţa Soarelui predomină în ordinea generală a calităţii , celelalte corpuri cereşti ajută sau se opun acesteia în amănunte particulare, Luna mai evident şi în mod continuu , ca de exemplu atunci când este nouă , la pătrar sau plină , iar stelele la intervale mai mari şi într-o manieră mai obscură , precum apariţiile , ocultările şi apropierile lor……. Mai atenţi , fermierii şi crescătorii de animale au presupus într-adevăr , din vânturile predominante la momentul fecundării şi semănării seminţei , natura a ceea ce va rezulta; şi în general vedem că cele mai importante consecinţe semnificate de cele mai evidente configuraţii ale Soarelui , Lunii şi stelelor sunt de obicei cunoscute dinainte , chiar şi de către cei interesaţi , nu prin mijloace ştiinţifice , ci doar prin observaţie;…… căci Soarele este responsabil pentru aceste fenomene…” (Claudiu Ptolemeu, Tetrabiblos – Tratat sistematic asupra astrologiei,Cartea I, 2.).

“Din Antichitate şi până târziu în Renaştere , numele lui Claudiu Ptolemeu aproape a dominat astronomia , geografia şi astrologia deopotrivă . A fost numit “divinul Ptolemeu” , de către Hephaestion din Teba , iar expresia arată că respectul lui alunecă oarecum spre idolatrie” (Frank Egleston Robbins în Introducere la Claudiu Ptolemeu , Tetrabiblos, Bucureşti , Editura Herald, 2009, p.5, Sursele ediţiei: Ptolemy :Tetrabibos, translated by Frank Egleston Robbins , Harvard University Press, 1940.).

Claudiu Ptolemeu s-a născut cel mai probabil la Ptolemais în Egipt , viaţa sa putând fi situată între 100-178 e.n. în timpul domniilor lui Traian , Hadrian , Antonius Pius şi Marcus Aurelius. A cercetat la Alexandria între anii 127-141 e.n.

Prin lucrările sale Claudiu Ptolemeu face dovada unor cunoştinţe enciclopedice , a unui talent oratoricesc deosebit care se manifestă atât prin eleganţa expunerii , cât şi prin puterea conferită explicaţiei . Prin cunoştinţe şi modul propriu de expunere el reuşeşte să se facă înţeles , să dezlege mistere sau observaţii ale corpurilor cereşti , proprii sau îndeobşte cunoscute, relatate ştiinţific sau constatate şi empiric prin observaţie. Prezintă deasemenea o impresionantă imagine a eruperii forţelor naturii telurice în toată plenutidinea şi multitudinea ei şi sub influenţa , împreună cu influenţa determinantă ,hotărâtoare a Soarelui , Lunii şi stelelor. Mai departe el prezintă constatări asupra caracteristicilor, trăsăturilor generale ale comportamentului uman majoritar dependent de poziţia geografică , influenţa corpurilor cereşti , curenţii de aer,etc. Din acest punct de vedere rămâne un adevărat “Lord” al cunoştinţelor despre natură şi Univers , respectând enorm filosofia aristotelică.

În acelaşi timp s-a reproşat lui Claudiu Ptolemeu că este un autor dificil chiar şi pentru cei din vechime , dincolo de entuziasm , precizie şi eleganţa textului promovând fraze lungi , încâlcite, adesea obositoare şi puţin înţelese de către cei neiniţiaţi . Observaţiile sale au ataşat ştiinţele botanice , mineralogice, etnografice, medicale, sociale.

În debutul acestei primăveri ”a anului Domnului” 2013 am considerat util menţionarea unei lucrări care prezintă evoluţia stelelor, planetelor şi schimbărilor de anotimpuri.

“La Mulţi AAANI” de Mărţişor tuturor doamnelor, domnişoarelor şi domnilor , o primăvară de neuitat, înfloritoare şi tot ceea ce vă doriţi !